ArtKvart

JESENSKI DANI U DJEČJOJ KUĆI
2024-11-07 - 2024-11-29 | Dječja kuća
7. studenog, 8. studenog, 9. studenog, 10. studenog, 12. studenog, 14. studenog, 15. studenog, 29. studenog.

Male radionice izrade umjetničkih knjiga uz Celestinu Vičević
2024-11-07 - 2024-11-09 | Galerija Juraj Klović
Radionica se održava u četvrtak i petak od 18 do 19:30 sati te u subotu od 10:30 do 12 sati.
Mala radionica kreiranja knjige umjetnika ima za cilj istražiti knjigu kao umjetničku formu i sve mogućnosti koje ona pruža. Polaznici oblikuju vlastite umjetničke knjige na odabrane tekstove ili stihove, koristeći razne materijale (različite papire, tkanine, mrežice, folije i slično) prema vlastitim idejama.
Radionica je predviđena za do 10 polaznika i namijenjena djeci osnovnih i srednjih škola. Programi su besplatni. Sudjelovanje je potrebno prijaviti na telefon 051-338-809 ili e-mailom na hdlur@ri.t-com.hr.

Snađi se druže: devetnaesto „Moje, tvoje, naše“ o umijeću življenja kroz rupe u sustavu
2024-11-07 - 2024-11-09 | Filodrammatica

Koncert „Ave Maria, Ave Francisce“ na Trsatu
2024-11-06 19:30 - 21:30 (Europe/Zagreb) | Bazilika Majke Božje Trsatske
Ženski vokalni ansambl Lilia i Trsatski koralisti održat će koncert pod nazivom „Ave Maria, Ave Francisce“ u Bazilici Majke Božje Trsatske. Koncert će se održati u nedjelju, 6. listopada, s početkom u 19:30 sati.
Na orguljama će nastupiti vlč. Josip Vidas, dok će umjetnički voditelj biti fra Mario Zrakić.

Predstavljanje romana „Truba Cheta Bakera“ Gorana Tribusona
2024-11-06 18:00 | GKR Ogranak Trsat
Uz autora, roman će predstaviti urednik Zoran Maljković i profesor Filozofskog fakulteta u Rijeci Mario Kolar. Jedan od najčitanijih hrvatskih pisaca u svojem novom romanu ispisuje začuđujuće stranice o mogućnosti ljubavi u nemogućim uvjetima. Roman je to o propuštenim prilikama, ali i iscjeliteljskoj snazi književnosti. Svatko tko je već čitao Tribusona zna da njegovo štivo ne može proći i bez dobre glazbe pa tako i ovaj roman prate zvuci trube slavnog jazz glazbenika iz naslova romana.

Predstavljanje knjige o 125. godina električnog tramvaja u Rijeci
2024-11-06 18:00 | Gradska knjižnica Rijeka, Viktora cara Emina, Rijeka, 51000
Prijave na događanje se primaju putem online obrasca ovdje.

Predstavljanje knjige Damira Šanteka „Ispod površine“ uz Vedrana Ružića i Doriana Cuculića
2024-11-06 18:00 | Izložbeni prostor Grada Vrbovskog

Program Sveučilišta za 3. dob: Inovacije u robotskoj rehabilitaciji
2024-11-06 16:30 - 17:00 | FFRI, učionica 232
U srijedu, 6. studenog u 16:30 sati, na Filozofskom fakultetu u Rijeci u učionici 232 održat će se predavanje izv. prof. dr.sc. Ervina Kamenara „Inovacije u robotskoj rehabilitaciji: meka robotika i umjetna inteligencija” u sklopu programa Sveučilišta za 3. dob.
U sklopu predavanja bit će riječi o mehatronici i robotici, s posebnim naglaskom na meku robotiku (engl. „soft robotics”), koja predstavlja relativno novu granu istraživanja. Predavanje će započeti osnovama mehatronike i robotike, a zatim će se usporediti konvencionalni pristupi (engl. „rigid robots”) s inovativnim rješenjima temeljenim na mekoj robotici. Razmotrit će se prednosti primjene principa meke robotike u izradi robotskih uređaja namijenjenih rehabilitaciji pacijenata sa smanjenom funkcionalnošću šake. Bit će predstavljen i 3D tisak fleksibilnih materijala koji se koriste u konstrukciji mekih robota, uz osvrt na pokretače i senzore koji upravljaju tim uređajima. Razmotrit će se utjecaj umjetne inteligencije na razvoj naprednih robotskih sustava. Osim toga, bit će predstavljena i druga istraživačka područja koja obuhvaća istraživačka skupina, te će biti demonstrirani tehnički sustavi korišteni u njihovim aktivnostima. Na kraju će se prikazati kako su ova suvremena područja utjecala na razvoj novog prijediplomskog studija mehatronike i robotike na Tehničkom fakultetu u Rijeci.
Više informacija potražite na sljedećoj poveznici.

SNJEGULJICA U DVORCU ZRINSKIH U ČABRU - S PATULJCIMA NA POSAO
2024-11-06 - 2024-11-19 | Dvorac Zrinski, Čabar
Pomorski i povijesni muzej Hrvatskog primorja Rijeka organizira Bajkoteku uz Snjeguljicu, u dvorcu Zrinskih u Čabru, autorice Ive Volović, koji će se održati od 6. do 19. studenog.

MJUZIKL ZA SVE GENERACIJE: „LA NOSTRA FAMIGLIA/NAŠA FAMILIJA“ DOLAZI U „ZAJC“
2024-11-05 19:30 | HNK Ivan pl. Zajc, Verdijeva ul. bb, Rijeka, 51000

Kuća halubajskega zvončara poziva na radionice tradicijskih praksi
2024-11-05 18:00 - 20:00, 2024-10-30 18:00 - 19:30 | Kuća halubejskega zvončara, Viškovo
Radionica „Parićajmo kopice“’ na kojoj će kroz tri dana svi zainteresirani moći naučiti kako plesti „kopice“ – vunene čarape koje su sastavni dio monture Halubajskih zvončara. Radionica je besplatna, a održavat će se u suvenirnici Kuće halubajskega zvončara 28., 29. i 30. listopada u terminu od 18 do 19:30 sati. Radionica je namijenjena svima, a prijave su moguće ispunjavanjem prijavnog obrasca.
Nakon ča se parićaju kopice, vrijeme je i za pripremu zvončarske maske! Radionica „Stori svoju maškaru“ održat će se 5., 6. i 13. studenog u terminu od 18 do 20 sati u suvenirnici Kuće halubajskega zvončara. Kroz tri susreta polaznici će na ovoj pokaznoj radionici biti upućeni u cijeli proces izrade maske halubajskih zvončara – od početne faze izrade konstrukcije, pa sve do posljednjih estetskih detalja. Pozadinske procese izrade maske koji se odvijaju u majstorskim radionicama polaznici će moći pogledati na fotografijama i videozapisima koji će također biti prikazani tijekom radionice. Radionica je besplatna i namijenjena je svima, a prijave su moguće ispunjavanjem prijavnog obrasca.
Posljednja po redu je popularna Škola potresujke koja svaki puta okuplja veliki broj zainteresiranih plesača. Škola potresujke održavat će se petkom, od 18:30 do 20 sati u periodu od 8. studenog do 13. prosinca. Cijena kotizacije za Školu potresujke iznosi 5 eura, a naplaćivat će se prilikom prvog susreta. Škola potresujke je također namijenjena svima, a prijave su moguće ispunjavanjem prijavnog obrasca.

Predstavljanje aplikacije „Hrvatski zvukopis“ u Gradskoj knjižnici Rijeka
2024-11-05 18:00 - 19:00 | Gradska knjižnica Rijeka, Viktora cara Emina, Rijeka, 51000
„Hrvatski zvukopis“ višegodišnji je književni program koji se provodi kroz upotrebu istoimene mobilne aplikacije i koji je osim u New Yorku, Londonu i Parizu, pokrenut i u Rijeci. Kao neka vrsta literarnog Pokemona, program zvučno aktivira odlomke hrvatske književnosti i suvremene kratke priče na javnim površinama grada, sve u cilju očuvanja hrvatskog jezika i hrvatske izvornosti današnjeg vremena te promicanja hrvatske književnosti, u želji da provedenim programom hrvatska pisana riječ postane jedan od prepoznatljivih simbola Republike Hrvatske.

Promocija ovog književnog programa sastojat će se od čitanja priča i razgovora s autoricom projekta Jelenom Remetin, riječkim piscima Zoranom Žmirićem, Enverom Krivcem, Dunjom Matić i glumicom Jelenom Miholjević. Moderatorica susreta je Patricija Horvat.

Prijave na događanje se primaju putem online obrasca ovdje.

Celestina Vičević u Galeriji Klović: „Ja, Žena - Travka - Stvarateljica”
2024-11-05 - 2024-11-19 | Galerija Juraj Klović

Otvorenje izložbe Maje Šivec „Tijelo kao resurs” u Galeriji Principij
2024-11-05 - 2024-11-16 | Galerija Principij
U utorak, 5. studenog u 19 sati održat će se otvorenje izložbe Maje Šivec „Tijelo kao resurs” u Galeriji Principij. Izložba ostaje otvorena do 16. studenog i može se razgledati radnim danom od 10 – 13 i 17 – 20 sati te subotom od 10 – 13. Nedjeljom i praznikom galerija je zatvorena.

Tuu, tuu tuli kultura: Saša Ceci: „Blesimetar“, susret u Dražicama povodom obljetnice Županijskog bibliobusa
2024-11-04 18:00 | Dom kulture u Dražicama

Panel u Gradskoj knjižnici Rijeka: Politika i moć, analiza predsjedničkih izbora u SAD-u
2024-11-04 17:30 - 18:30 | Gradska knjižnica Rijeka, Viktora cara Emina, Rijeka, 51000
Na panelu će sudjelovati moderator Vjeran Pavlaković te gosti Ivan Grdešić i Denis Romac, a novinar Andrej Petrak i Kristian Benić osvrnut će se na komunikacijski aspekt USA političkog života u kontekstu društvenih mreža. Razgovarat će se o značaju izbora za SAD, za međunarodnu zajednicu i na koncu za naš dio Europe.
Broj mjesta je ograničen, a sudjelovanje je potrebno prijaviti putem online obrasca ovdje. Program se organizira u sklopu aktivnosti American Cornera Rijeka.

6. Dani rane glazbe
2024-11-03 19:00 - 22:00 | Crkva Uznesenja Blažene Djevice Marije kod Kosog tornja
Prve večeri festivala, 6. listopada u 19 sati, nastupit će jedan od naših najoriginalnijih ansambala za ranu glazbu, Ansambl Responsorium s programom pod nazivom „Musica mundana, humana et instrumentalis – od inspiracije do manifestacije u glazbi 17. stoljeća“.
Na središnjem koncertu festivala, 27. listopada u 19 sati, nastupit će Trio Corrente.
Na završnom koncertu festivala, 3. studenog u 19 sati, uz festivalski ansambl Riječki barokni solisti – RiBaSol s programom „Večer Vivaldija“ nastupit će solisti Metod Sironić na traversu i gost večeri, poznati slovenski gitarist, lutnjist i teorbist Izidor Erazem Grafenauer.

Suvremena plesna predstava „Ova: Tristitia“ Valentine Miloš i Anike Cetine
2024-11-03 19:00 - 21:00, 2024-11-02 19:00 - 21:00 | Filodrammatica
„Ova: Tristitia“ je plesna predstava kojom umjetnice razmatraju temu slavljenja i žalovanja u odnosu na poimanje ideje života i smrti, te istovremeno, sagledavaju, kako se sentimenti radosti i tuge jednako zrcale i u našim svakodnevnim životima. Autorice u ovom radu zanima koreografski uprizoriti tu temu, pristupajući joj kroz njen potencijal za kontemplativnost i ambivalentnost. Kao dramaturško polazište, predstava uzima u obzir i ljudsku potrebu i potragu za radošću i želju za zabavom kao njenim izvorom, stoga promišlja i samu plesnu predstavu kao jedan od tih izvora. Predstava se ostvaruje u činovima kao „showcase“ teme tuge i slavlja, a koristeći kazališne metode kao svakodnevne postupke, umjetnice stvaraju priliku za priznavanje i prihvaćanje trenutka u kojemu se oba iskustva sljubljuju u jedno – životno.
Zbog ograničenog broja publike svoje je mjesto potrebno rezervirati e-mailom na adresu: ova.tristitia@gmail.com. Preporučena donacija za cijenu ulaznice je 8 eura.

Otvaranje 29. revije lutkarskih kazališta
2024-11-03 19:00 | Gradsko kazalište lutaka, Blaža Polića 6, Rijeka
Revija započinje predstavom Bomboniera Variete! Gradskog kazališta lutaka Rijeka.
Reviju će najaviti ravnateljica GKL Magdalena Lupi Alvir a otvorit će ju zamjenica Grdaonačelnika gđa. Sandra Krpan.

ZAVRŠNI KONCERT 6. DANA RANE GLAZBE: RIBASOL I IZIDOR ERAZEM GRAFENAUER
2024-11-03 19:00 | Crkva Uznesenja Blažene Djevice Marije kod Kosog tornja
Ulaz besplatan.

Peta obljetnica „TENZIJA“
2024-11-02 20:00 - 23:30 | MMSU, Nemo klub
Muzej moderne i suvremene umjetnosti Rijeka ugostit će live izvedbu glazbene umjetnice Manje Ristić i multimedijalnog umjetnika Branimira Štivića te intro & outro set rezidenta programa di.merkla.
Clubbing program nastavlja se u Nemo klubu s gostovanjem glazbenice ChewChew iz Berlina.

Diamond Dust i Cold Snap u Palachu
2024-11-02 20:00 - 23:00 | Klub Palach, Rijeka
U Palachu se u subotu, 2. studenog u 20 sati, održava još jedna večer ispunjena metalom uz nastupe Cold Snapa i Diamond Dusta
Cold Snap je varaždinski bend, aktivan od 2003. godine, poznat po modernom metal zvuku. Svirali su preko 450 nastupa diljem Europe, uključujući festivale poput Wacken Open Aira, MetalDaysa i EXIT-a. Njihova diskografija obuhvaća EP „Mea Culpa“ (2005) te četiri albuma, od kojih su zadnja tri producirana s Tue Madsenom. Bend je dobitnik Zlatne Koogle za najbolji novi bend 2009. i nagrade publike za video „Monster“ 2016.
Nadalje, Diamond Dust je bend osnovan 2006. i nudi heavy metal riffove s melodičnim i thrashy elementima. Godine 2022. objavili su debi album „Ten Years in Dust“. Nastupali su na festivalima poput MetalDaysa i kao podrška RiotV.
Ulaznice: pretprodaja 12€, na dan događaja 15€.

Izložbeni projekt Siniše Ilića pod nazivom „Površinski kop“ nastao u sklopu MMSU-ove rezidencije Kamov posvećene radu u Arhivu BADco.
2024-11-01 - 2024-11-15 | MMSU
Siniša Ilić (Beograd, 1977.) vizualni je umjetnik koji djeluje kroz različite medije, a bavi se društvenim pojavama i mehanizmima, s fokusom na oblike rada, napetosti u društvu, pojave nasilja i nestabilne situacije. Izlagao je u MSU-u, Muzeju afričke umjetnosti, Kulturnom centru i na Oktobarskom salonu u Beogradu, Muzeju MAXXI u Rimu, muzejima Tate Modern i Calvert 22 u Londonu, muzeju Georges Pompidou i Fondaciji Kadist u Parizu, na Ural Biennaleu u Jekaterinburgu, u Kunshalleu, WUK-u i Open Spaceu u Beču, na LOFOTEN festivalu, u galeriji Nova i MSU u Zagrebu i Ljubljani, u Kunstraumu u Innsbrucku, Nacionalnoj galeriji u Pragu itd. Među
osnivačima je TkH – umjetničko-teorijske platforme iz Beograda (2000. – 2017). Istražuje oblike kolektivnog rada i poziciju umjetnika kao kustosa te se bavi dizajnom izvedbenog prostora.
O radu: sinisailic.blogspot.com
Instalaciju je moguće posjetiti uz prethodnu najavu, od utorka do petka između 10 i 15 sati. Posjet je potrebno unaprijed dogovoriti putem e-maila: sabina.salamon@mmsu.hr

Film o životu Dražena Petrovića: Premijera biografske drame „Dražen“ u Art-kinu
2024-10-31 20:00 - 22:00 | Art-kino
U Art-kino premijerno stiže iščekivana domaća biografska drama „Dražen“ u četvrtak, 31. listopada u 20 sati, uz gostovanje redatelja Danila Šerbedžije, glavnog glumca Domagoja Nižića, glumca Marka Petrovića te autora projekta i producenata Ljube Zdjelarevića i Igora Šibera.
Nakon premijernog prikazivanja filma, tijekom studenog u Art-kinu održava se još deset repriznih prikazivanja.
Ulaznice za film „Dražen“ su u prodaji, a dostupne su na blagajni Art-kina (otvara se sat vremena prije početka prve projekcije u danu) i putem stranice ulaznice.hr.
Više informacija potražite na sljedećoj poveznici.

Kazalište svima: prvi program inkluzivne pretplate „Gospođa ministarka“
2024-10-31 19:30 - 21:00 | HNK Ivan pl. Zajc, Verdijeva ul. bb, Rijeka, 51000
Predstava je dostupna osobama oštećena vida i sluha kao i čujućim i videćim osobama.

PREDSTAVLJANJE FONDA „VESNA DEEPTECH VC“ ZA POVEĆANJE TRANSFERA TEHNOLOGIJE
2024-10-31 10:30 - 12:00 | Aula Magna na Rektoratu, Trg braće Mažuranića 10, Rijeka

Predstavljanje knjige „Modernizam na filmu - Europski umjetnički film (1950. – 1980.)“ u Art-kinu
2024-10-30 19:00 | Art-kino
U sklopu programa Film izvan okvira Specijalne filmske knjižnice Art-kino, Hrvatski filmski savez u Art-kinu predstavlja hrvatski prijevod knjige „Modernizam na filmu – Europski umjetnički film (1950. – 1980.)” mađarskog filmologa Andrása Bálinta Kovácsa, najreprezentativnije i najsveobuhvatnije studije modernizma u europskom filmu u ovom stoljeću.
Program se održava u srijedu, 30. listopada u 19 sati, a na predstavljanju sudjeluju autor knjige A. B. Kovács, prevoditeljica i urednica biblioteke Hrvatskog filmskog saveza Diana Nenadić te profesor i filmolog Nikica Gilić. Po završetku promocije, s početkom u 20 sati, uslijedit će projekcija europskog modernističkog klasika „Golaći” iz 1966. godine u režiji velikog mađarskog filmaša Miklósa Jancsa.
Ulaz na predstavljanje knjige slobodan je za sve posjetitelje, dok su ulaznice za projekciju filma „Golaći” u prodaji, a dostupne su na blagajni Art-kina ili putem stranice ulaznice.hr.
Više informacija potražite na sljedećoj poveznici.

Što ja to istražujem: dva intrigantna predavanja o umjetnoj inteligenciji i nanotehnologiji u Gradskoj knjižnici Rijeka
2024-10-30 18:00 - 20:00 | Gradska knjižnica Rijeka, Viktora cara Emina, Rijeka, 51000
U srijedu, 30. listopada od 18 sati u Gradskoj knjižnici Rijeka, u sklopu ciklusa „Što ja to istražujem” održat će se dva susreta na temu novih tehnologija i umjetne inteligencije. U 18 sati predavanje „Mikro i nanotehnologije: tehnološka revolucija za bolju budućnost” održat će Saša Zelenika, prijave se primaju putem obrasca ovdje, a u 19 sati predavanje „Što se krije u pozadini umjetne inteligencije?” održat će Rok Piltaver. Prijave se primaju putem obrasca ovdje.
